./data/stoa0275/stoa026/stoa0275.stoa026.opp-lat1.xml
Nam quia durum et intolerabilem existimaveruntsermonem eius, quasi vere carnem suam illis edendam determinasset, ut in spiritum disponeret statum salutis, praemisit, Spiritusest qui vivificat, atque ita subiunxit, Caro nihil prodest, ad vivificandumscilicet  Exsequitur etiam quid velit intellegi spiritum: Verba, quae locutus sum vobis, spiritus sunt, vita sunt  Sicut et supra: Qui audit sermones meos, et credit in eum qui me misit,habet vitam aeternam, et in iudicium non veniet, sed transiet de morte ad vitam  Itaque sermonem constituens vivificatorem,quia spiritus et vita sermo, eundem etiam carnem suam dixit, quiaet sermo caro erat factus, proinde in causam vitae adpetendus etdevorandus auditu et ruminandus intellectu et fide digerendus  Nam et paulo ante carnem suam panem quoque caelestem pronuntiarat,urguens usquequaque per allegoriam necessariorum pabulorum memoriam patrum, qui panes et carnes Aegyptiorum praeverterantdivinae vocationi  Igitur conversus ad recogitatus illorum quia senserat dispergendos, Caro, ait, nihil prodest  Quid hoc addestruendam carnis resurrectionem, quasi non liceat esse aliquidquod etsi nihil prosit, aliud tamen ei prodesse possit? Spiritusprodest; vivificat enim  Caro nihil prodest; mortificatur enim Itaque secundum nos magis collocavit utriusque propositionem Ostendens enim quid prosit, et quid non prosit, pariter inluminavitquid cui prosit, spiritum scilicet carni mortificatae vivificatorem  Veniet enim hora, inquit, cum mortui audient vocem filii dei, etqui audierint, vivent  Quid mortuum, nisi caro? et quid vox dei,nisi sermo? et quid sermo, nisi spiritus, merito carnem resuscitaturus,quod factus est ipse, et ex morte, quam passus estipse, et ex sepulchro, quo illatus est ipse? Denique cum dicit, Ne miremini, quod veniet hora, in qua omnes qui in monumentissunt audient vocem filii dei, et procedent, qui bona fecerunt, invitae resurrectionem, qui mala, in resurrectionem iudicii, - nemoiam poterit aliud mortuos interpretari qui sint in monumentis,nisi corpora et carnem, quia nec ipsa monumenta aliud quam cadaverumstabula, siquidem et ipsi homines veteres, id est peccatores,id est mortui per ignorantiam dei, quos monumenta intellegendosargumentantur haeretici, de monumentis processuri iniudicium aperte praedicantur  Ceterum quomodo de monumentismonumenta procedent?